open-index/open-wikipedia-markdown huggingface dataset:
Sjekksum

En **sjekksum** (fra engelsk *checksum*) eller **kontrollsum** er en kort kode som brukes til å sjekke integriteten av data, eller den matematiske funksjonen av dataene, algoritmen, som genererer koden, ofte kalt *hash-funksjon*. Informasjon i sjekksummen kan ikke brukes til å rette eventuelle feil i dataene; da er den i så fall en feilrettende kode. Lengden av sjekksummer er vilkårlige konstanter, uavhengig av inndata, og kan dermed brukes der feilrettende koder ville tatt for stor plass.

## Prinsipp
I stedet for å lagre eller overføre, og så sammenlikne to kopier av dataene, blir en kortere sjekksum generert fra dataene, lagret og overført sammen med dataene, og så sammenliknet med en sjekksum generert på nytt fra de lagrede eller overførte dataene. Hvis dataene har endret seg, vil sjekksummen svært sannsynlig ikke stemme med det nye innholdet; hvis den likevel gjør det, kalles det en kollisjon.

## Mulige kilder til datakorrupsjon
* bitråte: feil ved lagring
* signaleringsfeil: feil ved overføring
* uhell
* bevisst, målrettet sabotasje

## Kriterier for en god sjekksum-algoritme
Avhengig av hva slags datakorrupsjon man prøver å oppdage, kan flere kriterier komme inn her, men disse er vanlige:
* Evne til å absorbere mest mulig entropi fra dataene (detekterer bitråte, signaleringsfeil, uhell). Sannsynligheten for kollisjon er 2-(entropi i bit).
* ikke-reverserbarhet (for kryptografiske formål, beskytter mot mulig sabotasje)

## Bruksområder
* Manuell kontroll av at filer er intakte etter langvarig lagring eller overføring over nettverk.
* Automatisk integritetssjekk i mange kommunikasjonsprotokoller og filformater.
* Kryptering av passord i innloggingssystemer. Av diskresjonshensyn bør passord eksistere minst mulig i klartekst. Passord kan sjekkes i sjekksumform, og trenger dermed aldri å dekrypteres til klartekst.

## Eksterne lenker
*
Ketil Gutvik

**Ketil Gutvik** (født 4. juli 1972 i Ålesund) er en norsk jazzmusiker (gitar), kjent fra Oslos jazzmiljø siden 1992.

Han medvirket i gruppa «Presence» med Vidar Johansen, samt i Marvin Charles trio der han med Mats Eilertsen bass og Marvin Charles vokal, utga Nat King Cole-låter på *The Marvin Charles Trio* (Hot Club Records, 1998).
Han ledet trioen «plushtree» (1996–) med Paal Nilssen-Love trommer og Eivind Opsvik bass, som i kvintettformasjon (med Bjørnar Andresen  bass og Carl Magnus Neumann saksofon) ga ut *The Quintet* (1998).
Han etablerte Jazid Jazzklubb (2000) der han stod bak liveserien «Drazztic Acoustic».
Gruppen «Walkie Talkie» oppstod (2000) med Frode Nymo saksofon,
Per Oddvar Johansen trommer og Per Zanussi bass.
Han duetterte også med Kjetil Møster en tid, samt hadde kvartett med
Paolo Vinaccia, Christian Wallumrød og Håkon Kornstad.
I hans **Gutvik F E M** (2003–) spiller
Atle Nymo/Håkon Kornstad og Klaus Ellerhusen Holm saksofon, Ole Morten Vågan bass og Andreas Bye trommer.  Gutvik spiller sin frijazz også i kvartett med Niklas Korssell trommer, Johan Berthling bass og nevnte Møster saks.

Gutvik nevner Jim Hall, Jimi Hendrix, Derek Bailey og John Abercrombie som viktige input i sin frijazz.
Han etablerte sommerkonsertene «Gutvik Ukentlig» (2003–), og ble nylig ansatt som produsent for samtidsmusikk-organet Ny Musikk (2007).

## Referanser

## Eksterne lenker
* 
* 
*
Skogskirkegården

**Skogskirkegården**, svensk: *Skogskyrkogården* ligger i Enskede sør i Stockholm. Den ble anlagt mellom 1919 og 1940 av arkitektene Gunnar Asplund og Sigurd Lewerentz etter å ha vunnet en stor internasjonal arkitektkonkurranse som ble utlyst i 1915.

På en furukledd ås anla de et sakralt landskap med flere mindre kapell plassert i naturen. Anlegget regnes som en av de viktige i moderne arkitektur, og det formspråk arkitekturen søkte før og etter andre verdenskrig, hvor det moderne samfunnet krevde både vakre, men også funksjonelle løsninger.

Vinnerutkastet tok utgangspunkt i det eksisterende landskapet, hvor Lewerentz konsentrerte seg i første rekke om selve landskapet, samt det klassiske Oppstandelseskapellet fra 1926. Asplund arbeidet i første rekke med de øvrige bygningene, der særlig krematoriet fra 1934-1940 har en sentral plass. Aspelund og Lewerentz utviklet hele komplekset, fra hele landskapet til den minste detalj. Skogskirkegården ble ferdigstilt i 1940 som en harmonsk enhet mellom natur og arkitektur. 

Oppdraget stilte store krav også med hensyn til å løse de praktiske funksjonene, blant annet skulle anlegget baseres på kremasjon i stedet for begravelse. Krematoriet med de tre seremonirommene Troens, Håpets og Det hellige korsets kapell ligger i nærheten av Skogskirkegårdens store inngangsparti, hvor også et stort granittkors er fritt plassert på gressplenen. 

Selve gravplassene er ordnet i felter inne i furuskogen, hvor det også er en minnelund. I den søndre del området er det en permanent utstilling om anlegget og de to arkitektene. 

Av de mange kjente svensker som er begravet her, finner vi blant andre Greta Garbo, Lennart Skoglund, Ivar Lo-Johansson, Gunnar Asplund, Birgit Cullberg, Lars Gullin, Jan Johansson, Gunnar Wiklund, Tim Bergling og Per Yngve Ohlin.

Skogskirkegården ble ført inn på verdensarvlisten i 1994 med følgende begrunnelse: «*Skogskirkegården er et fremstående eksempel på hvordan arkitektur og et formgitt kulturlandskap fra vårt århundre smeltes sammen  til en kirkegård. Denne skapelsen har hatt en stor innflytelse på utformningen av kirkegårder i hele verden.*».

## Se også
* Skogskyrkogården tunnelbanestasjon

----

Fil:Skogskyrk Monumenthallen 2006.jpg|Monumenthallen (Asplund)
Fil:Skogskyrkogarden ResurrectionChapel.jpg|Oppstandelseskapellet (Lewerentz)
Fil:Skogskyrkogarden HolyCross.jpg|Heliga korsets kapell (Asplund)
Fil:Greta Garbo gravestone.jpg|Greta Garbo


## Eksterne lenker
* 
* Panoramavisning av Skogskirkegården 
* Riksantikvarieämbetets side om Skogskirkegården
Aagot Tveter

**Aagot Thora Tveter**  (1883–1972) var en norsk lærer. Hun arbeidet som adjunkt på Foss høyere skole i Oslo.

Hun var den yngste av døtrene til Haakon Tveter. Sammen med sine søstre overtok hun Østensjø gård etter sin far da han døde i 1936. Den ble da drevet som sameie med søsteren Valborg Tveter som bestyrer. Da Valborg døde i 1954, ble Aagot bestyrer av sameiet, noe hun gjorde til hun døde. I hennes tid sluttet de med dyr på Østensjø gård. Aagots vei på Oppsal er oppkalt etter henne.

## Referanser


## Eksterne lenker
* Østensjø gårds historie
Dan Andersson

**Dan Andersson**, egentlig *Daniel Andersson* (1888–1920) var en svensk forfatter og poet. Han giftet seg  19. juni 1918 med lærerinnen Olga Turesson som var søster av trubaduren Gunnar Turesson. Han brukte også pseudonymet  «Black Jim». 

Dan Andersson er idag best husket for sine dikt. Det er blitt satt musikk til mange av dem og de er blitt framført av flere store visesangere. Blant de mest kjente visene er * Jungmann Jansson*, *Omkring tiggarn från Luossa*, *[[Jag väntar...|Jag väntar]]*, *Spelmannen* og *[[Helgdsagskväll i timmerkojan|Helgdagskväll i timmerkojan]]*.

Dan Andersson døde ved et uhell av cyanidforgiftning på Hotel Hellman i Stockholm  i 1920, bare 32 år gammel.

Mange svenske rockere har brukt tekster av Andersson, og sangen Om Black Jim av Joakim Thåström er en hyllest til ham. Den norske rockeren Åge Aleksandersen ga i oktober 2006 ut et album med tekster av Dan Andersson. Albumets tittel er *[[Snöharpan]]*. Den norske visesangeren Alf Cranner redigerte i 1976 *Andersson: Dikt i utvalg*  (Den norske bokklubben)
 
## Bibliografi
* *Kolarhistorier* (1914)
* *Kolvaktarens visor* (1915)
* *Det kallas vidskepelse* (1916)
* *Svarta ballader* (1917)
** *Omkring tiggarn från Luossa*
** *En spelmans jordafärd*
* *De tre hemlösa* (1918)
* *David Ramms arv* (1919)
* *Chi-mo-ka-ma. Berättelser från norra Amerika* (1920)

## Referanser


## Eksterne lenker
* Boken Själens toner av Elena Helsinghof er en hyllest til skalden.
* En side med Dan Anderssons biografi, bilder og mange av hans dikt.
Carl Cederström

**Carl Gustav Alexander Cederström** (født 5. mars 1867 i Stockholm, død 29. juni 1918 ved Åland) var en svensk friherre og flypioner som også ble kalt «flyverbaronen».

Han ville egentlig bli skuespiller, men faren sendte ham i stedet på landbruksskole, der han ble uteksaminert som agronom i 1890. Han dro senere til USA og forsørget seg som sauehandler og varietésanger. Han vendte tilbake til Sverige mot slutten av 1890-tallet og arbeidet da på sin fars landbrukseiendom. Dette ble han snart lei av, så i 1907 startet han Sveriges første bilfirma med utleie av luksusbiler.

På denne tiden ble han også interessert i fly, og reiste til Paris våren 1910 for å utdannes innenfor *aeroplanet*. Med sertifikat fra Blériots flyskole, ble han den første svenske med flysertifikat. Tilbake i Sverige fløy han 24. august 1910 over Øresund. Året etter stiftet han *Skandinaviska Aviatikk Aktiebolaget*.

Fra 14. til 23. oktober 1910 holdt han flyoppvisning i Norge og landet på Etterstadsletta i Oslo. Dette var de aller første flyvningene i Norge.  Den 14. fløy han en rundtur over Hovedøya med start og sluttpunkt på Etterstad. Hele flyturen tok ca. 20 minutter og ble bivånt av et stort og entusiastisk publikum. Cederström uttalte selv: «*Norrmännens entusiasm hotade övergå til vansinne. De revo kläderna av min kropp för att ha dem til åminnelsesbitar.*» Men på avslutningsdagen den 23. oktober gikk det galt. Flypioneren mistet herredømmet over flyet da det skulle ta av, og «Nordstjernan» skar ut til høyre mot mengden, der to personer ble skadet, og flyet fikk ødelagt mange vitale deler. På grunn av manglende flykompetanse i Norge måtte «Nordstjernan» sendes til Frankrike for reparasjon. Til stede ved en av oppvisningene på Etterstadsletta var en seks år gammel gutt sammen med sin far. Gutten het Viggo Widerøe og besluttet der og da å ville bli flyger. Denne mislykte flyoppvisningen var en viktig grunn til at Cederstrøm forsøkte seg i Bergen mandag 25. september 1911, der flystripen lå i Fridalen. Mellom 8&nbsp;000 og 9&nbsp;000 fremmøtte betalte fra 50 øre til fem kroner i inngangspenger. Cederström var i luften 23 minutter hvor han fløy mot Løvstakken, over Nordnes og Bergen sentrum, mot Ulriken og deretter tilbake til Landås, der han kunne tegne seg for skandinavisk rekord: Flyging i tusen meters høyde, en rekord som senere i 1911 ble forbedret til 3&nbsp;000 meter.

Cederström omkom 29. juni 1918 som passasjer i et fly ført av Carl Gustaf Krokstedt. De styrtet i sjøen ved Åland.

Han var gift mellom 1900 og 1906 med den svenske forfatterinnen Marika Stiernstedt, og med kunstnerinnen Minna Poppius i sitt andre ekteskap.

## Referanser


## Eksterne lenker
*
Glenurquhart

**Glenurquhart** (Skotsk gælisk: **Gleann Urchardain**) er en dal som fører vestover fra landsbyen Drumnadrochit i Highland-regionen i Skottland. Dalen strekker seg fra Loch Ness ved Urquhart Bay i øst mot Corrimony og hinsides i vest. Enrick-elva renner gjennom hele dalen og gjennom innsjøen Loch Meiklie.

Landsbyen Balnain finner en ca. 8 kilometer fra Drumnadrochit.

Fjellveggene på sørsida av dalen blir brukt mest for skogbruk. Bakkene på den andre sida er dekket av en blanding med lauvtrær, gårder og skogbruk.

En gang var Glenurquhart en del av eiendommene til klan Grant.

På Corrimony finns det ei viktig prehistorisk steinrøys.
Jabberwocky

***Jabberwocky*** er et nonsensdikt av den engelske barnebokforfatteren Lewis Carroll (1832–1898) som handler om monsteret Jabberwock. 

Diktet finnes i boka *[[Gjennom speilet]]* (*Through the looking-glass*, 1871); oppfølgeren til *[[Alice i Eventyrland]]*, 1865).

Diktet er ved sitt fantasirike og friske språk en favoritt blant oversettere. Mange ord i diktet er nydannede for diktet, og gir i beste fall assosiativ mening. Norske oversettelser ved bl.a. Zinken Hopp (*Dromeparden*, 1946), Henning Hagerup (*Jabbervakken*) Karin Gundersen (*Javraljaussir*), og Knut Johansen (*Kvadet om Jabberokk*).

## Referanser
Hilmar Alexandersen

**Hilmar Alexandersen** (født 22. november 1902 i Steinkjer, død 28. april 1993) var en norsk felespiller og komponist.

Han var kjent for sine taterviser, såvel som tradisjonell folkemusikk, og hadde en rekke utgivelser, blant annet serien med P.A. Røstad, *Gammeldanstreff*.
Han var mottaker av «Torkjell Haugeruds Minnefond» (1975), var æresmedlem i Landslaget for Spelemenn 1978, samt mottok Nord-Trøndelag fylkes kulturpris i 1987. Han var også fram til 2001 den eneste i tillegg til Sigbjørn Berhoft Osa som har mottatt feleknappen i gull som æresbevisning fra Noregs Ungdomslag.

«Hilmarfestivalen» i Steinkjer ble etablert i 2003.
Hans musikk ble utgitt på *Hjartespel*, i serien «This is music from Norway».
Gjermund Larsen stod bak bestillingsverket til Telemarkfestivalen 2006, der Alexandersens musikk var hovedtema.

Hilmarprisen ble opprettet i 1991, og deles  ut i hans navn, i et samarbeid mellom Steinkjer kommune og Nord-Trøndelag fylkeskommune, for fremme av interesse for folkemusikk.

## Eksterne lenker
* Hilmarfestivalen
*Hilmar Alexandersen i Steinkjerleksikonet
Övelgönne

**Övelgönne** (også **Oevelgönne**) er et område knyttet til en ca. 1200 meter lang promenade/turvei, som går fra Museumshafen Oevelgönne vestover langs Elben. Bebyggelsen består i stor grad av gamle fiskerhus med forhager som går over i en strand langs elven. Veien er i dag en del av Hamburgs bydel Othmarschen i Hamburg-Altona.

## Referanser
Carputer

**Carputer** er en betegnelse som brukes på en datamaskin installert i en bil. En carputer kan brukes til blant annet navigering, avspilling av film og musikk, eller brukes til å surfe på internett som en vanlig pc.

## Mykvare
Ett alternativ er å benytte Microsoft Windows XP som operativsystem der man installerer et front-end som f.eks. MediaCar, RoadRunner eller Frodoplayer som er gratisvare. Også på det kommersielle markedet finnes flere aktører, som for eksempel Centrafuse og Street Deck. Et front-end i programmet erstatter Explorer i Windows og styrer navigasjon, musikk og hva man ellers trenger i bilen. Menyene har store knapper tilpasset berøringsfølsomme skjermer.

## Maskinvare
Maskinvaren i en carputer er stort sett den samme som i en  vanlig stasjonær (eller i noen tilfeller bærbar) PC.  Carputer-kabinetter er små og bruker ofte Nano-ITX-hovedkort, i tillegg har mange modeller strømforsyning med 12 volt inn, på denne måten slipper man unødvendig tap i omformingstrinn.
Kjente DC-DC Carputer-strømforsyninger er M1-ATX og M2-ATX, disse har også funksjoner som hindrer bilens batteri i å tømmes.

Mini-Box.com er en nettside som spesialiserer seg i blant annet PC til bil - Carputer.  Nettstedets webshop produserer 12 volts strømforsyninger som M1-ATX og M2-ATX.

## Frontends
Gratisvare:
*Media Engine.
*Road Runner.
*Frodoplayer.

Lisensvare:
*Centrafuse.
*Street Deck.

## Referanser


## Eksterne lenker
* Les på mp3car.com
Lewis Gordon Pugh

**Lewis Gordon Pugh** (født 5. desember 1969 i Plymouth) er en britisk langdistansesvømmer og eventyrer. Han har blant annet svømt utenfor Nordkapp, Svalbard, Arktis og Antarktis. Pugh har også svømt Sognefjorden på langs.

Pugh bodde sine første 10 år i England, men flyttet så med familien til Sør-Afrika. En måned etter at han hadde hatt sin første skikkelige svømmetime som 17-åring, svømte han fra Robben Island til Cape Town. Ikke lenge etter svømte han også over Den engelske kanal. Han studerte juss ved universitetet i Cape Town og Jesus College i Cambridge, og jobbet så som advokat i London, før han for alvor begynte med langdistansesvømming i kalde og vanskelige farvann.

Pugh er innehaver av den sørafrikanske Ikhamanga-ordenen i gull.

## Svømmerekorder
* Januar 1992: Første svømmer over Malawisjøen i Afrika.
* Mai 1994: Første svømmer rundt Kapp Agulhas (Afrikas sørligste punkt).
* August 2003: Første svømmer rundt Nordkapp.
* April 2004: Første svømmer rundt Kapp det gode håp og Kapp-halvøya.
* August 2004: Første svømmer langs hele Sognefjorden (204 km på 21 dager).
* August 2005: Verdens nordligste svømming, 80 grader nord (1 km ved Verlegenhuken på Spitsbergens nordspiss).
* Desember 2005: Verdens sørligste svømming, 65 grader sør (1 km ved Petermann Island i Antarktis).
* Mai 2006: Verdens lengste svømmetur i isvann (1200 meter i Brevatnet ved Nigardsbreen).
* Juli/august 2006: Svømte hele Themsen på langs (352 km på 21 dager).
* 15. juli 2007: Første svømmer over Nordpolen (1 km på 18:50 minutter i -1,8 – 0 °C)

## Referanser


## Eksterne lenker
* Lewis Gordon Pughs nettside
* BBC: Thames campaigner completes swim
Nukleærmedisin

**Nukleærmedisin** er en egen spesialitet innenfor medisin som handler om bruk av åpne radioaktive stoffer for diagnostikk og terapi. 

Nukleærmedisin anvender tracerprinsippet: Når en bruker bare spormengder av et merket substans (engelsk *tracer*) kan en måle eller avbilde metabolske prosesser uten å påvirke dem. Hensikten er å fremstille og avbilde metabolske prosesser (engelsk *functional imaging*), ikke nødvendigvis anatomiske strukturer som i vanlig radiologisk diagnostikk. Ofte fører sykdomsprosesser til endringer i stoffskiftet før en kan påvise endringer i organets størrelse eller struktur. 
## Konvensjonell nukleærmedisin
Konvensjonell nukleærmedisin er basert på gammakamera som måleinstrument. Radiofarmaka blir merket med nuklider som emitterer gammastråling. Den består av fotoner og ligner dermed røntgenstråling. De aller fleste radiofarmaka i rutinemessig bruk er merket med radioaktiv technetium-99m: Tc-99m har nesten ideelle egenskaper for bildediagnostikk med gammakamera, og er samtidig meget kostbesparende, fordi det kan leveres i form av en molybden-99/technetium-99m generator. Vanlige scintigrafiske metoder er scintigrafi av skjelett, hjerte, lunge, hjerne, skjoldbrukskjertel og av forskjellige tumorer.
## Positronemisjonstomografi
Positronemisjonstomografi (PET) er i motsetning basert på positronemitterende nuklider. Positronet er elektronets antipartikkel. Når et positron kolliderer med et elektron i vevet oppstår en spesiell fotonstråling som registreres med en PET-skanner. Sammenlignet med konvensjonell nukleærmedisin er PET en meget kostbar metode, fordi de fleste radiofarmaka er svært kortvarig og må produseres på nytt hver dag. Fordelene av PET er den høye oppløsningen på få millimeter og at det er mulig å merke små molekyler med positronemitter uten at de taper sine vanlige biokjemiske egenskaper.

## Terapi
For terapeutiske anvendelser brukes betaemitterende radionuklider. Betastråler er hastige elektroner. Disse har en rekkevidde i vevet på få millimeter. Når en sykdomsprosess tar opp et radioaktivt merket legemiddel kan denne brukes som ”målsøkende” terapi. Et godt eksempel er bruk av radioaktiv jod-131 for behandling av sykdommer av skjoldbruskkjertelen, særlig hyperthyreose og skjoldbruskkjertelkreft. Et annet eksempel er samarium-153-EDTMP for smerteterapi av skjelettmetastaser.
## Litteratur
*Mettler FA, Guiberteau MJ. Essentials of nuclear medicine imaging. Philadelphia: Saunders, 2006. ISBN 0-7216-0201-0.
*Rootwelt K. Nukleærmedisin. Oslo: Gyldendal Akademisk, 2005. ISBN 82-05-31118-8.
*Schicha H, Schober O. Nuklearmedizin. Stuttgart: Schattauer, 2003. ISBN 3-7945-2237-0.

## Eksterne lenker
* Internettforelesninger om nukleærmedisin ved Universitetet i Bergen
* Norsk Selskap for Nukleærmedisin
* European Association of nuclear medicine
* Society of nuclear medicine (North America)
Nelson Frazier jr.

**Nelson Frazier jr.** (født 14. februar 1971 i Goldsboro i Nord-Carolina, død 18. februar 2014 i Memphis i Tennessee), best kjent som **Big Daddy V** eller **Viscera**, var en fribryter i World Wrestling Entertainments *[[ECW]]*.

Da Nelson først kom til WWF (WWE senere) var han i tag teamet «Men on a Mission» med Mo. Etter han vant *[[King of the Ring]]*-finalen i 1995 brukte han navnet **King Mabel**. Han ble kidnappet og hjernevasket av Undertaker, og ble dermed medlem av Ministry of Darkness. Hans nye Tag Team Partner var Val Venis.

## Referanser


## Eksterne lenker
* 
* ECW-profil
Idrettslaget Holmgang

**Idrettslaget Holmgang** (stiftet 16. juni 1963) er et idrettslag i Hognfjord-Maurnes-området i Sortland kommune i Nordland. Klubben har avdelinger for fotball, gang- og turmarsj og skøyteløp.

IL Holmgangs draktfarger er helblått med gule markeringer. Klubben har bane for skøyteløp (Holmen stadion, naturis) på Holmen ved Hognfjorden.

## Eksterne lenker
* KlubbenOnline: IL Holmgang
Kya (Frøya)

**Kya** er et tidligere fiskevær i Frøya kommune i Trøndelag, sørvest for Sula. Været ble valgt til Frøya kommunes tusenårssted. Kya eies i dag av advokat Harald Krogstad.

Kya består av to lave holmer, kun 6 meter over havet, som er delt av ei smal keil (sund) som går fra nord til sør. Selve Kya med  bebyggelse ligger i øst og Vesterålen i vest. Før moloen ble bygd var havna i denne keila. Båtene sto da tett i tett inni keila. De som fisket etter skrei med større garnbåter holdt heller til i Humlingsværet siden det var bedre havneområder der. Dette til tross for at det da ble lengre vei til fiskebankene.

I 1906 ble keila stengt i nordenden med molo. Senere ble det bygget molo til Ringskjæret på nordøstsida. Slik at man fikk et havneområde på østsida av Kya for større båter. Stein ble frakta fra Vågøya, som ligger 13 km øst for Kya. Moloen sto ferdig i 1913. På midten av 1960-tallet ble det også bygget en molo sørøst på Kya. De brukte dynamitt til å sprenge berget i keila på vesterålssida, og frakta steinen med kran og vagger på skinnegang. Det ble også bygget en betongmolo nesten helt rundt selve været. Storbårene opp igjennom årene har flere steder slått hull på moloen, som senere har blitt reparert. Under ekstremværet Berit november 2011 ble flere kampesteiner flyttet på land, noe som resulterte i ødelagte gangveier.

Navnet Kya kommer trolig fra det gammelnorske ordet «*Þjó» (=rævball)*, ordet er antagelig flertallsform slik at Kya betyr sannsynligvis «*Røvballan*.»

I 1978 brant brygga og mesteparten av rorbuene på Kya ned. Kun tre av rorbuene overlevde brannen. Kya har også brent ned tidligere, i 1862 brant nesten alle buene ned med unntak av tre buer på Røsten, en liten forhøyning sør for fyrlykta.

I begynnelsen av 1900-tallet var det omkring 20 rorbuer og to større losjihus, ca. 400-450 sengeplasser tilsammen, på Kya. Mange av rorbuene hadde «humoristiske» navn som Helvete, Markbolet, Flira, Merraræva, Slaveriet, Fjøset, Kammerset, Skygglappen, Fausken (*fausk = råttent treverk*), Litlsorret og Storsorret (*sorr = isskorpe eller blanding av is og vann*).

## Referanser


## Kilder
*Johan G. Foss: *Vågsværkrøniken*, Frøya historielag, 1999 
*Johan G. Foss: *Gamle Frøya-bilder 1*, Historielaget, 1988 
*Maurits Fugelsøy: *Frøyaboka bind I*, Arbeidsnemnda, 1955 

## Eksterne lenker
* Kya (Frøya kommunes nettsted)
* Omtale av nåværende eier 
* «Om eigedomsretten til fiskeværet Kya på Frøya» Artikkel av Johan G. Foss.
Öxará

**Öxará** er en elv på Island i Þingvellir nasjonalpark. Elven ender i fossen Öxarárfoss.

Öxará er islandsk for øks-elv.

## Eksterne lenker
*
Kent Johanssen

**Kent Johanssen** (født 30. juni 1970 i Oslo) er en norsk tidligere skihopper som representerte Bækkelagets Sportsklub.

## Kometen
Johanssens erfaring i store internasjonale hopprenn var i 1989 stort sett begrenset til deltakelse i Junior-VM i Østerrike året før hvor han var med å ta sølv for Norge i lagkonkurransen. Overraskelsen var derfor stor da han debuterte i verdenscupen med å bli nr. 3 i Holmenkollen 5. mars 1989, kun slått av Jens Weißflog og Jon Inge Kjørum.

En drøy uke senere ble Johanssen juniorverdensmester på hjemmebane på Vang i Hedmark, i tillegg til at han reist hjem med bronse i lagkonkurransen. Helgen etterpå konkurrert han i Planica i verdenscupen, og endte på 2.-plass.

## Nedturen
Om 1989 ble et komet-år for Johanssen, ble den påfølgende 1989/1990-sesongen en eneste lang nedtur. I de fleste av rennene klarte han ikke å kvalifisere seg til finaleomgangene, og hans beste plassering den sesongen ble en beskjeden 8.-plass fra svenske Örnsköldsvik.

## VM i Val di Fiemme
Foran VM i Val di Fiemme i 1991 var det knyttet små forventninger til Johanssen ettersom 1990/1991-sesongen hadde startet like beskjedent som den foregående. Like overraskende som i 1989 var det da at han gikk hen og tok sølv i normalbakken, kun slått av østerrikske Heinz Kuttin. Resten av sesongen ble imidlertid en kopi av historien, med meget beskjedne plasseringer.

De neste 3 sesongene var Johanssen ute av landslaget med kun enkeltopptredener i verdenscupen, før han i mot slutten av 1995 ble tatt inn i varmen igjen og hoppet verdenscup både i 1995/1996 og 1996/1997. Han havnet imidlertid aldri på pallen igjen i verdenscup-sammenheng, og med unntak av enkelte plasseringer blant de 10 beste, utmerket han seg aldri på samme måte igjen.

## Det berømte nedslaget
Han ble verdenskjent for én dag da han i 1996 mistet et ski under landing på 110 meter under NM i Kløvsteinbakken i Meldal og klarte å holde seg stående på den gjenværende skien til over fallgrensa. Klippet av kunststykket gikk verden rundt, og var bl.a. «Play of the Day» på CNN.

Han la opp i 1997.

## Referanser


## Eksterne lenker
*
Musikalsk ensemble

Et **musikalsk ensemble** er en gruppe på to eller flere musikere som samles for å fremføre musikk.

Det fins en rekke typer ensembler, med varierende størrelse og sammensetning av musikkinstrumenter, deriblant musikkorps og orkestre.
Petanque

**Petanque** «(peta:nk)» er et boulespill som spilles med stålkuler på grus. En kamp går til 13 poeng. Målet med en kamp er å komme nærmest «grisen», som målkula ofte kalles, slik at du til slutt oppnår de nødvendige 13 poeng. På lik linje med curling teller man poeng når alle kulene er kastet. Det antallet kuler du har nærmere «grisen» enn motstanderen, gir deg poeng. Har du tre kuler nærmere «grisen» enn motstanderen, får du tre poeng. Petanque er ikke det samme som boccia. En forskjell er f.eks. at Boccia spilles med trekuler på hard og slett sand.

Petanque spilles ofte i parker, og er mest utbredt i Sør-Frankrike. Petanque spilles 3 mot 3, 2 mot 2 eller 1 mot 1. En klassisk kamp er 3 mot 3. Likevel finnes det mange varianter av spillet avhengig av om det er konkurranse eller «parkspill». I tillegg til kamper der man spiller mot hverandre, finnes det varianter som skytekonkurranse, leggekonkurranse osv. 

Det spilles internasjonale mesterskap i petanque. Blant annet deltar norske lag i VM, EM og Nordisk mesterskap. Norske lag er ikke i verdenstoppen, men har en 5.-plass i VM i åpen klasse og 4.-plass i dame-VM. 

Petanque er organisert i Federation International de Petanque et Jeu Provencal, og i Norge av Norges Fleridrettsforbund.

Ordet petanque stammer fra «pied=fot» og tangere. Altså føtter som tangerer hverandre (petanque kjennetegnes gjennom at man står i en ring og holder begge føttene på bakken når man kaster). Dette i motsetning til Le Jeu Provencal, hvor man tar fart, og Boccia, hvor man står bak en strek. 

Det finnes få profesjonelle petanquespiller, ett eksempel på en som lever av og for petanque er Marco Foyot.

## La Fanny
Fanny (bakdelen på en kvinne) er når et lag taper 13-0. Det tapende laget må da kysse La Fanny. Det seirende laget kan spandere en Pastis på sine motstandere.

## Kulemerker
* OBUT
* JB
* La Boule Bleue
* Azer
* Intergrale

Ifølge La Boule Obut skal kulene veie 650–800&nbsp;g, være 70,5–80&nbsp;mm i diameter og ha en hardhet på minst 110&nbsp;kg/mm². Man kan personalisere kula med f.eks. navn på inntil 15 bokstaver. Det kan være fra 0 til 10 stries (riller – for bedre grep). Det finnes rustfrie kuler og kuler som ruster (sistnevnte gir bedre grep).

## Utstyr i Petanque
* Kuler (konkurransekuler eller lekekuler)
* Gris/lille (målkulen) – buts
* Magnet (til oppsamling av kulene – for eldre med dårlig rygg) – Aimant ramasse boules
* Teleskopmagnet (som både tar opp kuler med magnet og grisen med en «hånd»)
* Målebånd (for å måle blant annet hvem som ligger nærmest)
* Snekkermålebånd med forlenger – Mètre pliant à tirette en fibre de verre, spécial pétanque
* Vinylveske/etui (til å bevare kulene)
* Teleskopmålbånd (til å måle mer nøyaktig)
* Teller (til å holde orden på skåren) – Marqueur de score spécial pétanque
* Pusseskinn (til å holde kulene rene) – Chamoisines

## Eksterne lenker
* Norges Fleridrettsforbund//Petanque
* Petanque Org
* Svenska Bouleförbundet
* Marco Foyot
* Le Jeu Provencal
* Petanque710
Warwick Castle

**Warwick Castle** er et slott i byen Warwick i England, ved elven Avon. Slottet har tradisjonelt vært knyttet til jarlen av Warwick, som er en av de eldste jarletitler i England. Det er i dag et populært turistmål.

## Tidlig historie

Tradisjonen forteller at de første befestningen på stedet skal ha blitt reist av Æthelflæd, søsteren til kong Edvard den eldre, i 914. Antagelig var det en eldre trepalisade som ikke hadde vært nok til å hindre danene i å plyndre Warwick, som dengang var en liten landsby. Befestningen av stedet var en del av et større nettverk av festninger for å beskytte Mercia. Rester av den tidlige festningen kan sees på haugen i den sørlige enden av borggården, kalt «Ethelfleda's Mound».

Vilhelm Erobreren utnevnte i 1088 Henry de Beaumont som første jarl av Warwick, og han bygde en festning av *[[motte and bailey]]*-typen.

## Slottet blir til

I 1264 ble festningen tatt av Simon Montforts styrker. Han fengslet William Maudit, 8. jarl av Warwick og grevinnen i Kenilworth inntil løsepenger hadde blitt betalt for dem.

Etter William Maudits død gikk slottet til William de Beauchamp, 9. jarl av Warwick, og i de neste syv generasjonene stod Beauchamp-slekten for det meste av utvidelsen fra en mindre festning til et stort slott.

Etter at den siste Beauchamp i direkte linje, Anne de Beauchamp, 15. grevinne av Warwick, døde i 1449 gikk slottet og tittelen til Richard Neville, 16. jarl av Warwick, kjent som *The Kingmaker*. Han hadde rett til tittelen fordi han hadde giftet seg med søsteren til den siste jarlen, og Warwick-tittelen var uvanlig i den forstand at den også kunne arves gjennom kvinnelig ledd.

## I moderne tid

Warwick Castle er ikke lenger i jarlens eie. Det ble i 1970-årene medlem av Treasure Houses of England, en sammenslutning av ti av de fremste standsmessige hjem i England som fortsatt var i privat eie. I 1978 ble det solgt til The Tussauds Group. Selskapet har utført omfattende reparasjoner, og har satt igang akvititeter som bueskyting, daglige avfyringer av en blide, oppvisning av jaktfalker og ridderturnerninger, samt at de har lagd attraksjoner inne i slottet for å tiltrekke flere turister. Som en kuriositet kan nevnes at det såkalte postkortet for Norges bidrag i Eurovision Song Contest i 1998 ble laget her, med en ridderturnering arrangert kun for det formål. 

## Referanser


## Eksterne lenker
*
Sortland stadion

**Sortland stadion** er en grusbane for fotball på Sortland i Nordland. Banen var Sortland ILs hjemmebane før banene Folkvang på Elvenes og Sortland idrettspark ble åpnet i henholdsvis 1981 og 1989. Sortland stadion har også senere hatt obligatoriske seniorkamper når Sortland idrettspark ikke har vært klar (særlig om våren).

I forbindelse med byggingen av en storhall for fotball ved Sortland idrettpark har Sortland IL vedtatt at Sortland stadion skal selges til boligbyggingsformål. Dette er imidlertid mange beboere ved grusbanen imot, siden banen fremdeles blir mye brukt av barn og ungdom.

## Eksterne lenker
* Vesterålen Online: Grusbane for storhall (27. november 2003)
Barðaströnd

**Barðaströnd** er et område av historisk interesse i det nordvestlige Island og består av kysten mellom Vatnsfjörður og Sigluneshlíðar i området sydlige Vestfirðir. Dette er det stedet hvor nordmannen Floke Vilgerdsson, også kalt for Ravn-Floke, satte leir for vinteren en gang på siste halvdel av 800-tallet.

De islandske fylkene Vestur- og Austur-Barðastrandarsýsla har sine navn etter Barðaströnd.

## Eksterne lenker
* Turistattraksjoner i nærheten av Barðaströnd  – engelsk
* Barðaströnd på Visit.is - islandsk
Sigerfjord Idrettslag

**Sigerfjord Idrettslag** er et idrettslag i Sigerfjord i Sortland kommune i Nordland. Klubben har blant annet avdeling for fotball, og stiller lag i aldersbestemte klasser.

Sigerfjord ILs draktfarge er helrødt.

## Eksterne lenker
* KlubbenOnline: Sigerfjord IL
Storvik (bygd i Gildeskål)

**Storvik** er en bygd i Gildeskål kommune i Nordland fylke. Den ligger like ved Storvikskaret, hvor fylkesvei 17 gikk før. Nå går veien i den 3118&nbsp; meter lange Storvikskartunnelen gjennom skaret. I Storvik har Fv17 en pent opparbeidet rasteplass, med dagligvarebutikk og sanitæranlegg for bobiler.

Det bor rundt 53 personer i Storvik, og totalt 180 i Storvikbukta som inkluderer Finnes, Mevik og Grimstad. Storvikbukta
er idyllisk og har en god andel hytter og fritidshus. 

I Storvik finnes det en barnehage. 

Bygda har ellers ei meget flott sandstrand.
Botanisk have i Padova

**Orto Botanico di Padova** (eller *Botanisk have i Padova*) er en botanisk have i Padova (Veneto, Italia), som er den eldste i verden som fortsatt befinner seg der den ble opprettet. I 1997 satte UNESCO den på listen over verdensarven.

Ved universitetet i Padova (opprettet 1222) var det flere viktige forskere innen botanikk. Francesco Bonafede arbeidet for opprettelsen av et eget anlegg, og ved et dekret 29. juni 1545 ble Orto Botanico opprettet av republikken Venezia. Orto Botanico har blitt mønsterdannende og har helt fra starten blitt brukt til studiet av medisinske planter, og området kan godt ha vært brukt til det også tidligere ettersom området ble overtatt fra en benediktinsk orden.

I anlegget finnes et historisk viktig bibliotek med 50&nbsp;000 bøker og manuskripter, en portrettsamling som starter i det 13. århundre og et herbarium med 416&nbsp;500 tørkede planter. En palme fra 1585 er det eldste leverden treet som er kjent som Goetes palme ettersom han omtalte den i et essay.

## Eksterne lenker
* 
* UNESCOs evalueringsrapport (pdf) (engelsk og fransk).
* Universitetet i Padova (engelsk)
* Orto Botanicos historikk (engelsk)
Matthew Oakley

**Matthew Oakley** (født 17. august 1977 i Peterborough, Cambridgeshire, England) er en engelsk fotballspiller som har spilt for flere engelske fotballklubber. Han spiller nå for Exeter City.

Oakley, som er midtbanespiller, har spilt 4 U-21 kamper for . 

## Biografi
Matthew Oakley startet sin profesjonelle fotballkarriere i Southampton i 1994, og han debuterte for *The Saints* i en kamp mot Everton den 6. mai 1995. Den neste sesongen spilte han 10 kamper for klubben i Premier League før han i 1996/97-sesongen etablerte seg som førstelagsspiller for klubben fra Hampshire med 28 ligakamper i Englands øverste divisjon. I denne sesongen scoret Oakley også sitt første ligamål, og det skjedde den 23. september 1996 da Southampton tapte 3-1 på bortebane mot Wimbledon. 

Den 17. mai 2003 spilte Matt Oakley for Southampton i den engelske cupfinalen der motstander Arsenal til slutt ble for sterke og vant finalen 1-0. På lagets vei mot finalen gjorde Oakley seg bemerket i turneringens 4. runde. Etter først å ha spilt 1-1 mot Millwall vant Southampton den 5. februar 2003 omkampen 2-1 der Oakley laget begge Southamptons mål.
 
Etter å ha spilt over 300 klubbkamper for Southampton gikk han i august 2006 gratis til Derby County. Han hadde fått tilbud om en ny ettårskontrakt i Southampton, men ønsket nye utfordringer og da falt valget på klubben fra Derbyshire. Derbys manager, Billy Davies, utnevnte Oakley til lagets kaptein, en jobb han også hadde hatt på slutten av sin tid i Southampton. Oakley debuterte for Derby mot Stoke City 8. august 2006, og han scoret sitt første mål for *the Rams* den 12. august 2006 i en ligakamp mot Hull City. Totalt scoret Oakley 6 ligamål på 37 kamper for Derby County i 2006/07-sesongen. 

Etter å ha spilt 62 obligatoriske kamper, og scoret 9 mål for Derby, ble Oakley solgt til Leicester City for £500 000 den 11. januar 2008. Han debuterte for *the Foxes* den 12. januar 2008 i en ligakamp mot Coventry City. 

## Karriere som spiller

## Meritter
* Tapende FA-cupfinalist i 2003 med Southampton. 
* Rykket opp til Premier League med Derby County da de vant playoff-finalen i Football League Championship i 2006/07-sesongen.

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 472).  Headline Book Publishing, London. ISBN 978-0-7553-1664-9

## Eksterne lenker
*
Homs

**Homs** (arabisk:  **) er en by i guvernementet Homs, sentralt i Syria, like nord for Libanons nordøstre grense. 

Den ligger ved elva Orontes og historien går tilbake til 2300 f.Kr., da byen ble kalt Kadesh. I romersk tid ble den kalt Emesa. Den romerske keiseren Heliogabalus kom fra denne byen. 

Ved folketellingen i 2004 hadde byen  innbyggere. Litt nord for byen ligger den militære flyplassen Abu Ad Duhur. 

Vinteren 2012 ble byen hardt rammet av artilleri-beskytning fra syriske regjeringsstyrker. Det gikk særlig hardt utover bydelen Baba Amr. Angrepene kom som et svar på Opprøret mot Assad-regimet, som hadde sterk støtte i Homs. Den syriske regjeringen møtte internasjonal fordømmelse for angrepene.

## Se også
* Homs under korstogene

## Referanser

## Eksterne lenker
*
Samuel Holdheim

**Samuel Holdheim** (født 1806, død 1860) var en tysk rabbiner og forfatter, og en av grunnleggerne av reformjødedom.

## Referanser


## Eksterne lenker

* Artikkel i Jewish Encyclopedia
Steven Dale Green

**Steven Dale Green** (født 2. mai 1985, død 15. februar 2014) var en amerikansk krigsforbryter og soldat som deltok i krigen i Irak. 

Green vokste opp i Seabrook i Texas og flyttet til Midland, Texas som 14-åring. Han droppet ut av videregående skole i 2002, men oppnådde «high school equivalency» i 2003. I 2005 ble han innrullert i den amerikanske hæren. Han var stasjonert i Irak mellom september 2005 og april 2006. I mai 2006 forlot han hæren på grunn av en antisosial personlighetsforstyrrelse.

Green er den første eks-soldaten dømt etter en amerikansk lov som gir anledning til å sivilrettslig forfølge forbrytelser begått av amerikanske soldater i utlandet. Normalt skal slike forbrytelser fremmes for en militær domstol.

Green ble arrestert av FBI 30. juni 2006. 10. juli samme år ble fire andre soldater arrestert for den samme forbrytelsen. Medsoldatene Paul E. Cortez, James P. Barker, Jesse V. Spielman og Bryan L. Howard ble dømt til lange fengselsstraffer. Green ble dømt 7. mai 2009 for å ha deltatt i en gjengvoldtekt av Abeer Qassim al-Janabi, en 14 år gammel irakisk jente, for deretter å ha drept henne, og for å drept jentas mor, far og fem år gamle søster, samt satt fyr på huset deres, mens han gjorde tjeneste i landsbyen Mahmudiyah i Irak. De forkledde seg som irakere for at mistanken skulle kastes på opprørerne. Påtalemyndigheten ba om dødsstraff, men juryen kunne ikke bli enige, så han ble dermed dømt til livsvarig fengsel. 

Filmen *[[Redacted]]* er basert på drapene.

Den 15. februar 2014 blev Steven Dale Green funnet hengt i fengselscellen sin.

## Referanser
Kjøreseddel

En **kjøreseddel** er en bekreftelse på at en sjåfør oppfyller særskilte krav til vandel og helse. Denne bestemmelsen gjelder sjåfører som, mot vederlag, fører drosje, selskapsvogn, turvogn, rutevogn og motorvogn som er spesielt utformet og/eller utstyrt for transport for funksjonshemmede. En kjøreseddel kommer i tillegg til førerkort. Bestemmelsen om kjøreseddel finnes i yrkestransportlovens kapittel 7A. 

## Søknad
Søknad om kjøreseddel sendes politiet i sjåførens lokale politidistrikt og må vedlegges legeattest ikke eldre enn 3 måneder. I enkelte politidistrikter er det krav om kjentmannsprøve for å bli godkjent som fører av drosje. I tillegg må politiet kunne innvilge sjåføren vandelsattest.

## Vilkår
En kjøreseddel krever at søkeren er over 20 år og har en slik vandel at politiet mener søkeren ikke er uskikket som fører. En kjøreseddel er som standard gyldig i 10 år av gangen; for personer over 60 blir kjøreseddelen utstedt for 5 år av gangen, men ikke til personer over 75 år. Aldersgrensen ble utvidet fra 70 til 75 år fra 1. juli 2009. Dersom spesielle helseforhold tilsier det, kan kjøreseddelen utstedes for kortere perioder.

## Se også
* Drosje
* Drosjeløyve
* Turvognløyve
* Kjentmannsprøve
* Taksameter

## Eksterne lenker
* odin.dep.no – Samferdseldsdepartementet, om kjøreseddel
* lovdata.no – Lov om yrkestransport med motorvogn og fartøy (yrkestransportloven)
Ryan Smith

**Ryan Smith** (født 10. november 1986 i Archway i London) er en engelsk fotballspiller som har spilt for flere engelske og amerikanske fotballklubber. Han spiller nå for den greske klubben Skoda Xanthi.

## Biografi
### Klubblag
Ryan Smith startet sin profesjonelle fotballkarriere i Arsenal, og han debuterte for denne klubben da han var 16 år og 11 måneder. Det skjedde i en ligacupkamp mot Rotherham United den 28. oktober 2003. Totalt fikk han med seg tre cupkamper i 2003/04-sesongen, og blant disse kampene var den første semifinalen i ligacupen mot Middlesbrough. Denne kampen ble spilt på Highbury den 20. januar 2004 og resultatet ble 1-0 til Middlesbrough. I 2004/05-sesongen fikk Smith også bokført tre obligatoriske kamper for Arsenal, og også i denne sesongen var alle ligacupkamper.

I september 2005 skrev han under på en låneavtale med Leicester City, og hans første kamp for *The Foxes* var 1. oktober 2005 i en ligakamp mot Derby County. Den 26. november 2005 scoret han sitt første ligamål da Leicester slo Sheffield United 4-2. I mars 2006 returnerte han tilbake til Arsenal etter å ha spilt 17 ligakamper og to cupkamper for klubben fra Leicestershire.

I august 2006 ble Smith solgt for £500 000 til Derby County der han skrev under på en 3-årskontrakt med klubben. Han debuterte for Derby 6. august 2006 i en ligakamp mot Southampton. Den første perioden i Derby figurerte han ofte i startoppstillingen, mens han senere i 2006/07-sesongen  ble mer benyttet som innbytter. For å få mer spilletid signerte han på en låneavtale med Millwall i mars 2007, og han spilte sin første kamp for Millwall den 24. mars 2007 da laget tapte 2-0 for Port Vale. Smith startet den kampen som innbytter, og ble byttet inn i det 57. spilleminutt. Den 31. mars 2007 spilte han sin første kamp fra start for *the Lions* da de slo Swansea City 2- 0 i en ligakamp. Totalt spilte Smith 6 ligakamper for Milwall før han vendte tilbake til Derby i mai 2007. For Derby spilte han 15 ligakamper og 5 cupkamper i 2006/07-sesongen.

Den 5. juli 2007 skrev Smith under på en 2-årskontrakt med Millwall som betalte Derby £150 000 for spilleren.

## Karriere som spiller

## Meritter
* Rykket opp til Premier League med Derby etter å vunnet playoff-finalen i 2006/07-sesongen.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 429). Headline Book Publishing, London. ISBN 0-7553-1526-X

## Eksterne lenker
*
Madlandsvatnet

**Madlandsvatnet** er et vann som ligger i Gjesdal i Rogaland. Vannet ligger 250 meter over havet og har et nedbørfelt på 55 km². Flere små sidevassdrag forenes i Madlandsvatn. Fra vannet renner hovedelven ca. fem kilometer mot nordvest og ut i Oltedalsvatnet som ligger 111 meter over havet. Madlandsvatnet er regulert som magasin for Oltedal kraftverk.

Ifølge Jæren friluftsråd finnes det ørret i vannet. Det er tillatt å fiske med stang i Madlandsvatnet.

## Referanser
Skiftetraktor

En **skiftetraktor** er et trekkaggregat brukt til skifting på jernbanen. 

## Skiftetraktorer i Norge
Skiftetraktorens gullalder i Norge gikk fra 1950-årene til 1990-årene. Mange stasjoner hadde sin egen skiftetraktor stasjonert for å utføre enkle skifteoperasjoner. I dag er de fleste skiftetraktorene borte, de går kun på stasjoner med veldig stor trafikk, som Alnabru godsterminal i Oslo.

Skiftetraktorenes litra (bokstavkoden) indikerer typen og fremdriftsmaskineri. Sk=skiftetraktor, a=akkumulatordrift (batteridrift), b=bensinmotor, d=dieselmotor og de=dieselelektrisk.

### Skiftetraktortyper i kommersiell drift i Norge (per 2024):
*Skd 220
*Ska 223
*Skd 224
*Skd 225
*Skd 226

### Andre skiftetraktortyper i Norge:

* Sk type 1 - bensinversjonen av Skd 206
* Skb 202
* Skb 203
* Skb 204
* Ska 205
* Skd 206 - dieselversjonen av Sk type 1
* Ska 207 - akkumulatortraktor
* Ska 208
* Skd 209
* Skd 211
* Skd 212
* Skd 213
* Skd 214
* Skd 215 - 
* Skde 216
* Skd 217
* Skd 221

## Referanser
Bekkekvern

**Bekkekvern** er ei kvern som drives av vannkraft fra en kvernkall. Selve kverna er montert i et kvernhus. Bekkekverna brukes til å male korn til mel, et omfattende arbeid i eldre tid. Bekkekverna er av form som ei håndkvern, men større. 

Selve kverna består av to kvernsteiner, en over- og en understein, montert i en benk. Understeinen er fast montert i benken, oversteinen løftes en smule opp og settes i rotasjon direkte forbundet med kvernkallen som er montert på en loddrett aksel rett under kverna.

Bekkekverner måtte plasseres i direkte tilknytning til et vannfall, en liten foss eller stryk. Ofte plasseres kvernhuset på steiner over bekken, eller den lille elva, eller over et mindre sideløp av en større elv. En foss kunne gi plass til mange bekkekverner, de kunne stå på rad og rekke nedover. Bekkekverna ble gjerne benyttet om høsten og våren, det gjaldt å passe tida når det var vann. Noen elver eller bekker hadde kvernvann bare i flomtida, og bekkekverner med slik drivkraft kalles gjerne *flomkverner*.

Vannet ble ledet mot kvernkallen i en renne av tre. En rasjonell utnytting av vannet krevde oftest en liten demning, en stem, slik at vannet kunne reguleres.

Ei bekkekvern forveksles ofte med ei mølle, i det begge benytter vannkraft og stein til å male korn. Ei mølle er større, og drives av vesentlig større vannhjul som er montert på en horisontal aksling. Ei bekkekvern kan høre til og eies av en gård, eller den kan være sameie for flere gårdbrukere, mens ei mølle oftest er ei bygdemølle som driver med leiemaling, dvs mot betaling maler for bøndene i et større område.

I Hyllestad i Ytre Sogn er der kvernsteinsbrudd som har vært drevet siden jernalderen (700-tallet). Sandsteinen derfra var nokså grov og ga små sandpartikler i melet. Produksjonen stoppet etter hvert opp. Bruddet er i dag museum, hvor man kan se hele produksjonen fra fjell til ferdig stein. Et skip lastet med kvernsteiner fra Hyllestad forliste i Alverstraumen nord for Bergen. Kvernsteinene ligger der fremdeles.

Bekkekverna ble innført i Norge i siste del av middelalderen, og den var mange steder i Utkant-Norge i bruk til etter 2. verdenskrig, dvs. til ca. 1950.

## Referanser


## Se også
*Kvernstein
*Vannmølle
*Møllestein

## Litteratur
*Kristofer Visted og Hilmar Stigum: *Vår gamle bondekultur*.